[pic] | AZ EURÓPAI KÖZÖSSÉGEK BIZOTTSÁGA |

Brüsszel, 30.4.2008

COM(2008)232 végleges

Javaslat:

A TANÁCS RENDELETE

az egyes mezőgazdasági és ipari termékekre vonatkozóan autonóm közösségi vámkontingensek megnyitásáról és kezeléséről szóló 2505/96/EK rendelet módosításáról

(előterjesztő: a Bizottság)

INDOKOLÁS

A JAVASLAT HÁTTERE

A javaslat indokai és célkitűzései

Egyes autonóm közösségi vámkontingens-mennyiségek a jelenlegi kontingensidőszakban nem elegendőek a közösségi gazdasági ágazat igényeinek kielégítésére. A Bizottság több tagállam részéről történő megkeresésre az érintett kormányzati szakértőkkel közösen egyes ipari termékekre vonatkozóan megvizsgálták az autonóm vámkontingensek megnyitásának, emelésének, illetve kiterjesztésének a lehetőségét.

Általános háttér

A Tanács 1996. december 20-án elfogadta az egyes mezőgazdasági és ipari termékekre vonatkozóan autonóm közösségi vámkontingensek megnyitásáról és kezeléséről szóló 2505/96/EK rendeletet annak érdekében, hogy a szóban forgó termékek közösségi keresletét a lehető legkedvezőbb feltételek mellett biztosítsa. Megfelelő mennyiségekre vonatkozóan nulla vámtételű új közösségi vámkontingenseket kell nyitni anélkül, hogy megzavarnák az ilyen termékek piacait. A gazdasági vámkérdésekkel foglalkozó csoport értekezletein tartott megbeszélések azt mutatták, hogy a tagállamok készek a rendeletjavaslatban említett termékekre vonatkozó kontingensek megnyitására, illetve a kontingensmennyiségek növelésére, amennyiben ez nem zavarja meg az ilyen termékek piacát.

Hatályos rendelkezések a javaslat hatálya alá tartozó területen

A legutóbb az 1526/2007/EK rendelettel (HL L 349., 2007.12.31., 1. o.) módosított 2505/96/EK rendelet (HL L 345., 1996.12.31. 1. o.).

Összhang az Unió többi szakpolitikájával és célkitűzésével

A javaslat összhangban van a mezőgazdasági, kereskedelmi, vállalkozás-, fejlesztés- és külpolitikával. E javaslat nem érinti hátrányosan az EU-val kötött preferenciális kereskedelmi megállapodások előnyeit élvező országokat (Általános Preferenciarendszer, AKCS-szabályozás, a Nyugat-Balkán tagjelölt és lehetséges tagjelölt országai).

KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT

Az érdekeltekkel folytatott konzultáció

A konzultáció módszerei, a megcélzott főbb ágazatok és a válaszadók általános bemutatása

Konzultációt folytattak az egyes tagállamok iparágait képviselő, gazdasági vámkérdésekkel foglalkozó csoporttal.

A válaszok összefoglalása és figyelembevételük módja

Az összes felsorolt kontingens a csoport által elért megállapodást tükrözi.

Szakértői vélemények összegyűjtése és felhasználása

Érintett tudományos területek és szakterületek

A tagállamokat képviselő szakértők a gazdasági vámkérdésekkel foglalkozó csoporton belül.

Alkalmazott módszertan

Nyílt konzultáció.

A konzultációba bevont főbb szervezetek/szakértők

Az egyes tagállamok által kijelölt szakértők.

A kapott és felhasznált tanácsok összefoglalása

Visszafordíthatatlan következményekkel járó, lehetséges komoly kockázatokat nem említettek.

A gazdasági és vámkérdésekkel foglalkozó csoport megállapodása.

A szakértői vélemények eredményeinek nyilvánosságra hozatalához használt módszerek

A javaslat közzététele.

Hatásvizsgálat

Nem alkalmazandó.

A Bizottság 2008. évi jogalkotási és munkaprogramja nem említi a javaslatot.

A JAVASLAT JOGI ELEMEI

A javasolt intézkedés összefoglalása

Az egyes mezőgazdasági és ipari termékekre vonatkozóan autonóm közösségi vámkontingensek megnyitásáról és kezeléséről szóló 2505/96/EK rendelet módosításáról szóló tanácsi rendelet.

Jogalap

Az EK-Szerződés 26. cikke.

A szubszidiaritás elve

A szubszidiaritás elve nem érvényesül, mivel a javaslat a Közösség kizárólagos hatáskörébe tartozik.

Az arányosság elve

A javaslat megfelel az arányosság elvének a következő okok miatt:

Ez az intézkedéssorozat összhangban van a külkereskedelemben érintett szereplőkre vonatkozó eljárások egyszerűsítését célzó alapelvekkel, valamint a Bizottság autonóm vámtarifa-felfüggesztésekről és kontingensekről szóló, 1998. évi közleményével (HL C 128., 1998.4.25., 2. o.).

Az eszközök megválasztása

Javasolt eszköz: rendelet.

Más eszközök a következő okok miatt nem lennének megfelelőek:

Az EK-Szerződés 26. cikke értelmében az autonóm vámkontingenseket bizottsági javaslat alapján a Tanács hagyja jóvá minősített többséggel.

KÖLTSÉGVETÉSI VONATKOZÁSOK

Behajtatlan vámok, amelyek teljes összege 3 151 603 EUR.

TOVÁBBI INFORMÁCIÓK

Hatályos jogszabályok módosítása

E javaslat elfogadása hatályos jogszabályok módosítását eredményezi.

Javaslat:

A TANÁCS RENDELETE

az egyes mezőgazdasági és ipari termékekre vonatkozóan autonóm közösségi vámkontingensek megnyitásáról és kezeléséről szóló 2505/96/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 26. cikkére,

tekintettel a Bizottság javaslatára[1],

mivel:

1. A Tanács 1996. december 20-án elfogadta a 2505/96/EK rendeletet[2]. Az említett rendelet által érintett termékekre vonatkozó közösségi keresletet a lehető legkedvezőbb feltételek mellett kell kielégíteni. E célból 2008. július 1-jétől a megfelelő mennyiségekre vonatkozóan nulla vámtételű új közösségi vámkontingenseket kell nyitni anélkül, hogy ez megzavarná az ilyen termékek piacait.

2. Öt autonóm közösségi vámkontingens esetében a kontingensmennyiség nem elegendő a közösségi gazdasági ágazat igényeinek kielégítéséhez. Következésképpen növelni kell ezeket a kontingensmennyiségeket.

3. A 2505/96/EK rendeletet ezért ennek megfelelően módosítani kell.

4. Mivel a vámkontingensek 2008. július 1-jétől lépnek hatályba, ezt a rendeletet ugyanezen időponttól kell alkalmazni és annak haladéktalanul hatályba kell lépnie,

ELFOGADTA EZT A RENDELETET:

1. cikk

A 2505/96/EK rendelet I. melléklete a következőképpen módosul:

(1) Az e rendelet I. mellékletében felsorolt termékekre vonatkozó vámkontingenseket be kell illeszteni.

(2) A 09.2975., 09.2603., 09.2935., 09.2814. és 09.2620. tételszámú vámkontingensekre vonatkozó sorok helyébe az e rendelet II. mellékletében szereplő sorok lépnek.

2. cikk

Ez a rendelet az Európai Unió Hivatalos Lapjában való kihirdetésének napján lép hatályba.

Rendelkezéseit 2008. július 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben,

a Tanács részéről

az elnök

I. MELLÉKLET

Az 1. cikk (1) bekezdésében említett vámkontingensek

Rendelési szám | KN-kód | TARIC | Árumegnevezés | Kontingens-időszak | Kontingens mennyiség | Kontingens vámtétele |

09.2767 | ex 2910 90 00 | 80 | Alliglicidiléter | 2008.7.1.-12.31. | 750 tonna | 0 % |

09.2769 | ex 2917 13 90 | 10 | Dimetilszebacát | 2008.7.1.-12.31. | 650 tonna | 0 % |

09.2977 | 2926 10 00 | Akrilnitril | 2008.7.1.-12.31. | 35 000 tonna | 0 % |

09.2763 | ex 8501 40 80 | 30 | Elektromos egyfázisú váltóáramú (AC) kommutátoros motor 750 W-ot meghaladó kimenő teljesítménnyel, több mint 1 600 W, de legfeljebb 2 700 W felvett teljesítménnyel, külső átmérője több mint 120 mm (± 0,2 mm), de legfeljebb 135 mm (± 0,2 mm), névleges percenkénti fordulatszáma több mint 30 000 rpm, de legfeljebb 50 000 rpm, levegőbeszívó ventilátor egységgel felszerelve, porszívók gyártásához (1) | 2008.7.1.-12.31. | 1 150 000 egység | 0 % |

09.2775 | ex 8504 40 81 | 20 | AC/DC konverter LCD televízió vevőkészülék gyártásához (1) | 2008.7.1.-12.31. | 200 000 egység | 0 % |

09.2771 | ex 8504 40 84 | 30 | A hátsó megvilágítást szolgáló egységben külső elektródos fénycsöveket (EEFL) vagy hidegkatódos fénycsöveket (CCFL) vezérlő, és legfeljebb 1,33 kV feszültséget biztosító, a tápegységbe nem beépített inverter nyomtatott áramköri lapon, LCD-modulok gyártásához (1) | 2008.7.1.-12.31. | 800 000 egység | 0 % |

(1) | A jelen alszám alá történő osztályozás a vonatkozó közösségi rendelkezésekben meghatározott feltételek függvénye (lásd a 2454/93/EGK bizottsági rendelet 291-300. Cikkeit – HL 2004. évi különkiadás, 6. kötet, 3. oldal). |

II. MELLÉKLET

Az 1. cikk (2) bekezdésében említett vámkontingensek

Rendelési szám | KN-kód | TARIC | Árumegnevezés | Kontingens-időszak | Kontingens mennyiség | Kontingens vámtétele |

09.2975 | ex 2918 30 00 | 10 | Benzofenon-3,3’:4,4’-tetra-karboxil-dianhidrid | 1.1.-12.31. | 1 000 tonna | 0 % |

09.2603 | ex 2930 90 85 | 79 | Bisz(3-trietoxiszililpropil) tetraszulfid | 1.1.-12.31. | 9 000 tonna | 0 % |

09.2935 | 3806 10 10 | Friss oleogyantákból nyert fenyőgyanta és gyantasavak | 1.1.-12.31. | 280 000 tonna | 0 % |

09.2814 | ex 3815 90 90 | 76 | Titán-dioxidból és volfrám-trioxidból készült katalizátor | 1.1.-12.31. | 1 600 tonna | 0 % |

09.2620 | ex 8526 91 20 | 20 | Részegység GPS-rendszerű helyzet-meghatározó berendezéshez | 1.1.-12.31. | 2 000 000 egység | 0 % |

PÉNZÜGYI KIMUTATÁS A KIZÁRÓLAG A BEVÉTELI OLDALRA KORLÁTOZOTT KÖLTSÉGVETÉSI HATÁSSAL JÁRÓ JAVASLATOKHOZ

1. A JAVASLAT CÍME:

Az egyes mezőgazdasági és ipari termékekre vonatkozóan autonóm közösségi vámkontingensek megnyitásáról és kezeléséről szóló 2505/96/EK rendelet módosításáról szóló tanácsi rendelet.

2. KÖLTSÉGVETÉSI TÉTELEK:

Alcím és jogcímcsoport: 12. alcím 120. jogcímcsoport

A költségvetésben az érintett évre előirányzott összeg: 16 431 900 000 €

3. PÉNZÜGYI HATÁS

x( A javaslatnak nincs pénzügyi hatása a kiadásra, van azonban pénzügyi hatása a bevételre – a hatás a következő:

(millió EUR egy tizedesjegyig)

Költségvetési tétel | Bevételek[3] | éééé/hh/nn-án/-én kezdődő 12 hónapos időszak | [2008-as év] |

120. jogcímcsoport | Saját forrásokra gyakorolt hatás | 2008.07.01. | -3,2 |

4. CSALÁS ELLENI INTÉZKEDÉSEK

A vámkontingensek kezeléséről szóló rendelkezések magukban foglalják a csalások és a szabálytalanságok megakadályozásához és az azokkal szembeni védekezéshez szükséges intézkedéseket.

I. MELLÉKLET

2008. július 1-jétől lép hatályba:

Árumegnevezés | Kontingensmennyiség (egység/tonna) | Becsült ár (EUR per egység/EUR per tonna) | Vámtétel (%) (2008 KVT) | Kontingens-vámtétel (%) | Várt bevételkiesés (euróban) |

éter 09.2767 | 750 tonna | 4 500 | 5,5 | 0 | 185 625 |

szebakát 09.2769 | 650 tonna | 2 600 | 6 | 0 | 101 400 |

akrilnitril 09.2977 | 35 000 tonna | 900 | 6,5 | 0 | 2 047 500 |

motor 09.2763 | 1 150 000 egység | 4,80 | 2,7 | 0 | 148 419 |

konverter 09.2775 | 200 000 egység | 6,66 | 3,3 | 0 | 43 956 |

inverter 09.2771 | 800 000 egység | 21,72 | 3,3 | 0 | 573 408 |

Összes bevételkiesés: (3 100 308 EUR – 775 077 EUR) 2 325 231 EUR nettó.

II. MELLÉKLET

2008. július 1-jétől lép hatályba:

Árumegnevezés | Kontingensmennyiség változása (egység/tonna) | Becsült ár (€ per egység/€ per tonna) | Vámtétel (%) (2008 KVT) | Kontingens-vámtétel (%) | Várt változás a bevételkiesésben az előző kontingensidőszakhoz képest (euróban) |

dianhidrid 09.2975 | + 400 tonna (kezdeti mennyiség: 600 tonna) | 11 135 | 6,5 | 0 | 289 510 |

tetraszulfid 09.2603 | + 2 500 tonna (kezdeti mennyiség: 6 500 tonna) | 400 | 6,5 | 0 | 65 000 |

fenyőgyanta 09.2935 | + 80 000 tonna (kezdeti mennyiség: 200 000 tonna) | 32.50 | 5 | 0 | 130 000 |

katalizátor 09.2814 | + 800 tonna (kezdeti mennyiség: 800 tonna) | 4 500 | 6,5 | 0 | 234 000 |

GPS 09.2620 | + 1 000 000 egység (kezdeti mennyiség: 1 000 000 egység) | 10,36 | 3,7 | 0 | 383 320 |

Teljes bevételkiesés az előző kontingensidőszakhoz képest: (1 101 830 EUR– 275 458 EUR) 826 372 EUR nettó.

[1] HL C […], […], […]. o.

[2] HL L 345., 1996.12.31., 1. o. A legutóbb az 1526/2007/EK rendelettel (HL L 349., 2007.12.31., 1. o.) módosított rendelet.

[3] A hagyományos saját források (mezőgazdasági vámok, cukorlefölözések, vámok) tekintetében nettó összegeket kell megadni, vagyis a beszedési költségek 25%-ának levonásával kapott bruttó összegeket.